Αμέλια της Μεγάλης Βρετανίας

Η Αμαλία της Μεγάλης Βρετανίας (αγγλ. Amelia of Great Britain, 10 Ιουνίου 1711 - 31 Οκτωβρίου 1786) ήταν η δεύτερη κόρη του Γεωργίου Β΄ της Μεγάλης Βρετανίας και της Καρολίνας του Βρανδεμβούργου-Άνσμπαχ. http://www.findagrave.com/cgi-bin/fg.cgi?page=gr&GRid=30751291 Historical Dictionary of the British Monarchy. James Panton. Scarecrow Press, 2011. ISBN 0810874970, 9780810874978 

Βίος
Η Αμαλία Σοφία Ελεονώρα γεννήθηκε στα Ανάκτορα του Χερρενχάουζεν στο Αννόβερο στις 30 Μαΐου 1711. Στην οικογένειά της ήταν γνωστή ως Έμιλυ.

Σύμφωνα με τον διακανονισμό που προώθησε το Κοινοβούλιο της Αγγλίας, το 1701, ο παππούς της Αμαλίας έγινε Βασιλιάς της Μεγάλης Βρετανίας την 1η Αυγούστου 1714. Έτσι, η Αμαλία μετακόμισε με την οικογένειά της στην Αγγλία.

Ως παιδί ήταν φιλάσθενη, αλλά στην ενήλικη ζωή της ήταν σχετικά υγιής. Το 1722 η μητέρα της, η οποία είχε προοδευτικές ιδέες, επέτρεψε τον εμβολιασμό της Αμαλίας και της αδελφή της Καρολίνας κατά της ευλογιάς, από φάρμακα που έφθασαν στην Αγγλία από την Κωνσταντινούπολη.Van der Kistehttp://mmbr.asm.org/content/47/4/455.full.pdf Στις 11 Ιουνίου 1727 ο παππούς της Γεώργιος Α΄ πέθανε και ο πατέρας της τον διαδέχθηκε ως Γεώργιος Β΄.http://www.royal.gov.uk/HistoryoftheMonarchy/KingsandQueensoftheUnitedKingdom/TheHanoverians/GeorgeII.aspx Η Αμαλία έζησε μαζί με τον πατέρα της μέχρι το θάνατό του το 1760.

Η θεία της, Σοφία Δωροθέα του Αννόβερου, πρότεινε στην Αμαλία ως σύζυγο τον γιο της Φρειδερίκο, διάδοχο του πρωσικού θρόνου. Ωστόσο, ο πατέρας του Φρειδερίκου τον ανάγκασε να παντρευτεί την Ελισάβετ Χριστίνα του Μπράουνσβαϊγκ-Βολφενμπύτελ-Μπέβερν. Υπάρχει ο ισχυρισμός ότι η Αμαλία ίσως ήταν η μητέρα του συνθέτη Σάμιουελ Άρνολντ, μέσα από το δεσμό της με τον Τόμας Άρνολντ.

Η Αμαλία απεβίωσε στις 31 Οκτωβρίου 1786, όντας σε ηλικία 75 ετών. Προς τιμήν της δόθηκε το όνομά της στο Νησί Αμίλια της Φλόριντα και στην Κομητεία Αμίλια της Βιρτζίνια.

 Πρόγονοι  

Παραπομπές

Κατηγορία:Οίκος του Αννόβερου
Κατηγορία:Βρετανίδες πριγκίπισσες